Žaloba podaná 18. marca 2022 – Pinar Kuruyemiş Gida Ve Ihtiyaç Maddeleri Sanayi Ticaret/EUIPO – Yadex International (pinar KURUYEMIŞ)
(vec T-147/22)
Jazyk, v ktorom bola podaná žaloba: angličtina
Účastníci konania
Žalobkyňa: Pinar Kuruyemiş Gida Ve Ihtiyaç Maddeleri Sanayi Ticaret (Karaty/Konya, Turecko) (v zastúpení: M. López Camba a A. Lyubomirova Geleva, advokátky)
Žalovaný: Úrad Európskej únie pre duševné vlastníctvo (EUIPO)
Ďalšia účastníčka konania pred odvolacím senátom: Yadex International GmbH (Frankfurt nad Mohanom, Nemecko)
Údaje týkajúce sa konania pred EUIPO
Prihlasovateľ spornej ochrannej známky: žalobkyňa v konaní pred Všeobecným súdom.
Sporná ochranná známka: prihláška obrazovej ochrannej známky Európskej únie pinar KURUYEMIŞ – prihláška č. 18 160 742.
Konanie pred EUIPO: námietkové konanie.
Napadnuté rozhodnutie: rozhodnutie prvého odvolacieho senátu EUIPO z 12. januára 2022 vo veci R 1148/2021-1.
Návrhy
Žalobkyňa navrhuje, aby Všeobecný súd:
zrušil napadnuté rozhodnutie v rozsahu, v akom sa v ňom potvrdzuje vyhovenie námietke B 3110022,
uložil EUIPO povinnosť nahradiť trovy konania, ktoré vznikli žalobkyni,
uložil Yadex International GmbH povinnosť nahradiť trovy konania, ktoré vznikli žalobkyni.
Uvádzané žalobné dôvody
porušenie článku 94 nariadenia Európskeho parlamentu a Rady (EÚ) 2017/1001,
porušenie článku 71 ods. 1 delegovaného nariadenia Komisie (EÚ) 2018/625,
porušenie článku 8 ods. 1 písm. b) nariadenia Európskeho parlamentu a Rady (EÚ) 2017/1001.
____________